CELEX: 62013CN0606
Language: fi
Date: 2013-11-25 00:00:00
Title: Asia C-606/13: Ennakkoratkaisupyyntö, jonka Kammarrätten i Sundsvall (Ruotsi) on esittänyt 25.11.2013 — OKG AB v. Skatteverket

8.2.2014   
            
            
               FI
            
            
               Euroopan unionin virallinen lehti
            
            
               C 39/8
            
         Ennakkoratkaisupyyntö, jonka Kammarrätten i Sundsvall (Ruotsi) on esittänyt 25.11.2013 — OKG AB v. Skatteverket
   (Asia C-606/13)
   2014/C 39/14
   Oikeudenkäyntikieli: ruotsi
   
      Ennakkoratkaisua pyytänyt tuomioistuin
   
   Kammarrätten i Sundsvall
   
      Pääasian asianosaiset
   
   
      Valittaja: OKG AB
   
      Vastapuoli: Skatteverket
   
      Ennakkoratkaisukysymykset
   
   
               1)
            
            
               Energiaverodirektiivin (1) 4 artiklan 2 kohdasta ilmenee, että verotasolla tarkoitetaan kaikkia kannettuja välillisiä veroja (arvonlisäveroa lukuun ottamatta), jotka lasketaan suoraan tai välillisesti sähkön määrästä kulutukseen luovutuksen ajankohtana. Mainitun direktiivin 21 artiklan 5 kohdasta ilmenee, että sähkö on verotettava tuote, ja verosaatava syntyy jakelijan tai jälleenjakelijan toimittaessa tuotteen. Ovatko nämä artiklat esteenä sellaiselle verolle, jota kannetaan ydinvoimareaktorien lämpötehosta?
            
         
               2)
            
            
               Onko lämpötehosta kannettava vero sellainen mainitunlaisten tavaroiden (valmisteveron alaiset tavarat) kulutuksesta välittömästi tai välillisesti kannettava valmistevero, jota valmisteverodirektiivin (2) 1 artiklan 1 kohdassa tarkoitetaan?
            
         
      (1)  Energiatuotteiden ja sähkön verotusta koskevan yhteisön kehyksen uudistamisesta 27.10.2003 annettu neuvoston direktiivi 2003/96/EY (EUVL L 283, s. 51).
   
      (2)  Valmisteveroja koskevasta yleisestä järjestelmästä ja direktiivin 92/12/ETY kumoamisesta 16.12.2008 annettu neuvoston direktiivi 2008/118/EY (EUVL L 9, s. 12)